**ФАО ва Тоҷикистон иқтидори эпидемиологии байториро тавассути тренингҳои махсус тақвият медиҳанд**

***23 майи соли 2025, Душанбе*** - Моҳи апрели соли 2025 дар шаҳри семинари муҳим ва силсилаи тренингҳо оид ба таҳкими иқтидори эпидемиологии байторӣ дар Тоҷикистон баргузор гардид. Тавассути ин ташаббус коршиносони миллӣ бо воситаҳои зарурӣ барои арзёбии хатарҳои бемориҳои фаромарзии ҳайвонот ва дарки оқибатҳои эҳтимолии иҷтимоию иқтисодии хуруҷи бемориҳои ҳайвонот, ки қобили гузориш ҳастанд, муҷаҳҳаз гардонда шуданд.

Чорабиниҳо, ки аз ҷониби Созмони озуқаворӣ ва кишоварзии Созмони Милали Муттаҳид (ФАО) дар ҳамкории зич бо Кумитаи бехатарии озуқавории назди Ҳукумати Ҷумҳурии Тоҷикистон ташкил шуда буданд, дар доираи лоиҳаи «Омодагӣ ва вокуниш ба пандемия бо истифода аз равиши «Солимии ягона» дар Осиёи Марказӣ», бо маблағгузории Фонди мубориза бо пандемия, баргузор гаштанд.

Дар семинар мутахассисони шуъбаҳои гуногуни Кумитаи бехатарии озуқаворӣ, бо таваҷҷӯҳ ба таҳкими иқтидори миллӣ дар назорати ғайрифаъол ва фаъоли беморӣ, таҳлили хатар, ҷамъоварӣ ва гузоришдиҳии маълумот ва стратегияҳои вокуниш иштирок доштанд. Тақвияти ин системаҳо барои нигоҳ доштани солимии ҳайвонот, беҳтар кардани воситаҳои зиндагӣ ва мусоидат ба амнияти озуқаворӣ ва устувории миллӣ муҳим ба шумор меравад.

Ҷаласаҳои омӯзишӣ аз ҷониби коршиноси байналмилалии ФАО Ваня Кондратенко роҳбарӣ карда шуданд, дар чаҳорчӯби пешгирӣ, омодагӣ ва вокуниш ба пандемия, ҳам фаҳмиши техникӣ ва ҳам дастурҳои амалӣ пешниҳод карданд. Иштирокчиён усулҳои амалии муайян кардани беморӣ, иртибот бо хатар ва механизмҳои огоҳии бармаҳалро барои мусоидат ба мудохилаҳои саривақтӣ ва муассир омӯхтанд.

«ФАО ҳамчунон ба дастгирии Тоҷикистон дар бунёди системаҳои устувори солимии ҳайвонот содиқ мемонад,» - таъкид намуд Агаси Арутюнян, и.в. Намояндаи ФАО дар Тоҷикистон. «Муайянкунии барвақтӣ ва вокуниши фаврӣ ба бемориҳое, ки қобили гузориш ҳастанд, барои рушди устувори бахши кишоварзӣ, таъмини амнияти озуқаворӣ ва ҳифзи воситаҳои зиндагии деҳот хеле муҳим аст.»

Иштирокчиён инчунин оид ба арзёбии хатар ва таҳлили таъсири фарогири иқтисодӣ ва иҷтимоии хуруҷи бемориҳои ҳайвонот донишҳои амалӣ гирифтанд. Таваҷҷуҳи махсус ба ҳамкории байнисоҳавӣ ва қабули равиши Солимии ягона равона гардида буд, ки ба амали ҳамаҷониба дар тамоми системаҳои саломатии инсон, ҳайвонот ва муҳити зист мусоидат мекунад.

«Муайянкунии бармаҳал, гузоришдиҳии саривақтӣ ва вокуниши ҳамоҳангшуда барои ҳифзи чорвои мо ва некӯаҳволии ҷомеаи мо муҳим аст,» - гуфт Исмоил Андамов, сардори Раёсати назорати байторӣ ва зотпарварии Комитети бехатарии озукаворй Кумитаи амнияти озуқаворӣ. "Тавассути тавонмандии қавитар ва ҳамкории миллӣ, мо барои муқобила бо чолишҳои оянда ва ҳифзи бунёди кишоварзии кишварамон беҳтар омода хоҳем гашт.»

Семинар инчунин ба таҳкими ҳамоҳангсозӣ байни сохторҳои давлатӣ, мақомоти байторӣ ва ҷонибҳои асосии манфиатдор, таҳкими ӯҳдадориҳои Тоҷикистон дар бунёди системаҳои устувори илмӣ асосёфта барои идоракунии таҳдидҳо ба бемориҳои зоонозӣ ва фаромарзии ҳайвонот мусоидат намуд.

Дар ҳоле, ки ин таҳдидҳо ба кишварҳои Осиёи Марказӣ ҳамчунон таъсир мерасонанд, сармоягузорӣ ба рушди тавонмандӣ, назорати ҳамоҳангшуда ва вокуниш барои таъмини амнияти озуқаворӣ ва иқтисодии дарозмуддат дар Тоҷикистон ва минтақа муҳим аст.